(Art. 2, 6, 9, 10.) Item magister Odo dictus Li Motoz de Diuione vicarius predicte capelle testis productus ex parte dictorum religiosorum in causa predicta contra dictos decanum et capitulum, receptus, juratus et examinatus. Requisitus super secundo articulo dictorum religiosorum qui sic incipit. Item quod predicta ecclesia sancti Medardi diuionensis cum suo parochiatu et cetera, dixit quod bene sunt triginta anni elapsi quod ipse primo uidit et etiam a triginta annis citra per plura tempora similiter uidit, quod unus ex canonicis dicti monasterii sancti Stephani seruiebat et faciebat diuinum officium in dicta ecclesia sancti Medardi aut aliis, uicarius loco abbatis dicti monasterii et nunc etiam regitur per unum de canonicis monasterii eiusdem et quod dicitur communiter quod respondet abbati dicti monasterii. Item requisitus super sexto articulo qui sic incipit. Item quod ipsa ecclesia que appellatur capella ducis et cetera, dixit se nihil scire. Item requisitus super nono articulo qui sic incipit. Item quod iterato suscitata questione et cetera. Item et super decimo articulo qui sic incipit. Item quod dicta ordinatio et cetera, dixit quod non recolit se uidisse dictam ordinationem seu compositionem bullatam seu confirmatam (Art. 11 à 13.) aut sigillatam aliquibus sigillis sed a decem annis citra aliquocies uidit transcriptum cuiusdam compositionis que dicebatur esse facta inter partes in quo quidem transcripto continebatur inter cetera ista clausula: Odo, dux Burgundie, hanc compositionem laudauit. Item requisitus super undecimo articulo qui sic incipit. Item quod dicta compositio et capitula et cetera, dixit se nihil scire, nisi quod a triginta annis citra pluries audivit dici in dicta capella ac etiam in dicto monasterio sancti Stephani a multis de quorum nominibus ad presens bene non recolit quod dicta compositio super qua agitur inter ipsas partes facta fuit et per aliqua tempora ab ipsis partibus obseruata, non recolit de die, mense et hora nec de astantibus quando ita audiuit dici. Item requisitus super duodecimo articulo qui sic incipit. Item quod de predictis fuit et est publica vox et cetera, dixit se nihil scire, nisi quod communiter dicitur apud Diuionem nec unquam audiuit dici contrarium quod predicta ecclesia sancti Medardi pertinet ad dictos abbatem et conuentum sancti Stephani diuionensis et dicitur similiter quod ipsa ecclesia sancti Medardi est ecclesia parochialis. Item requisitus super tertio decimo articulo qui sic incipit. Item quod super dicta discordia dicte partes et cetera, dixit quod a quindecim annis citra per aliqua tempora procuratores dictarum partium comparuerunt coram dicto Roberto, duce Burgundie, apud Diuionem seu coram eius commissariis uidelicet coram dominis Johanne de Sinemuro, et Richardo de Monte Moreto, baillivo dicti ducis, et coram ipsis super aliquibus de contentis in dicta compositione cuius transcriptum uidit ut dictum est litigauerunt, sed nescit utrum sponte et liberaliter et ex ui dicte confirmationis dicens quod ipse qui loquitur proposuit pluries coram dicto baillivo pro parte dictorum decani et capituli predicte capelle quod ipse baillivus pro dicto duce non poterat cognoscere inter partes predictas super contentis (Art. 32, 35, 36.) in eadem compositione qui baillivus respondit et respondebat quod ipsum qui loquitur super hoc non audiret et quod audiuit quod tunc frater Hugo, nunc abbas dicti monasterii, et tunc etiam et dictus Radulphus, eius presbyter, dixerunt dicto baillivo domine dicti decanus non obedient nobis nec satisfacient nobis de iis super quibus agitur coram uobis inter nos et ipsos vicinos radietis et radiari faciatis eosdem. Item requisitus super tricesimo secundo articulo qui sic incipit. Item quod tunc ordinatum fuit inter partes et cetera, dixit se nihil scire. Item requisitus super tricesimo quinto articulo qui sic incipit. Item intendit probare dictus procurator quod abbas et conventus predicti monasterii habuerunt et cetera, dixit quod bene sunt decem et octo anni elapsi et amplius quod ipse fuit et est de choro dicte capelle et ex tunc et etiam antea per aliqua tempora ipse audiuit pluries dici in dicta capella et alibi apud Diuionem quod dicti abbas et conuentus habuerunt et ceperunt et habere et percipere consueuerunt in predicta capella unam prebendam integram, sicut unus canonicus dicte capelle et ipsam perceperunt a dictis capelle eodem modo quo canonici residentes et deseruientes in dicta capella perceperunt et habuerunt. Interrogatus a quibus ita audiuit dici, dixit quod a multis de quorum nominibus ad presens bene non recolit. Interrogatus quando primo et quando secundo ita uidit et audiuit et de die et de hora, diei, mense vel septimana et de astantibus, dixit quod non recolit, nisi quod ita audiuit tempore defuncti abbatis Girardi, quondam dicti monasterii, et fratris Hugonis, nunc abbatis eiusdem loci, et tempore defuncti Artaudi, quondam decani dicte capelle, et tempore magistri Lamberti, nunc decani dicte capelle. Item requisitus super tricesimo sexto articulo qui sic incipit. Item quod tempore dictarum compositionum et cetera, dixit se nihil scire, nisi quod bene sunt octo anni et amplius elapsi quod ipse (Art. 37.) audiuit dici a Johanne, dicto Flurot, quondam cellerario dicte capelle, pro aliquanto tempore dum esset cellerarius ipse recipiebat omnia bona prouenientia occasione dicte capelle et ea equaliter distribuebat inter canonicos ita quod tantum percipiebat ab ipso cellerario ecclesia, abbas et canonici sancti Stephani quantum unus de canonicis dicte capelle et eodem modo audiuit dici a Perello de Marreyo, quondam cellerario dicte capelle, octo annis et amplius elapsis. Interrogatus de loco, dixit quod in dicta capella prout credit. Interrogatus de die, hora, mense, septimana et astantibus, dixit quod non recolit, sed ita audiuit pluries a dicto Perello de Marreyo, dicens ipse qui loquitur communiter in dicta capella et in dicto monasterio quod ecclesia, abbas et conuentus dicti monasterii sancti Stephani consueuerunt percipere et habere unam prebendam in dicta capella, sicut unus ex canonicis eiusdem capelle et ita audiuit dici pluries a trigintaannis citra sicut predixit super tricesimo quinto articulo immediate precedente. Item requisitus super tricesimo septimo articulo qui sic incipit. Item quod de pecunia et cetera, dixit quod dictus articulus verus est. Interrogatus quomodo scit, dixit quod a dictis decem et octo annis usque ad sequentes tres annos nuper preteritos ipse uidit et presens fuit in dicta capella per multas vices et continuo quando fuit in dicta capella ad diuinum officium audiendum vel faciendum ibidem quod dicta ecclesia sancti Stephani deseruiuit per unum de canonicis suis in eadem capella, sicut unus de canonicis dicte capelle uidelicet per fratrem Nicolaum, dictum Laudate, et postmodum per fratrem Odonem, dictum Verroquier, canonicos ipsius capelle sancti Stephani, qui canonicus seruiens, ut dictum est, pro dicta ecclesia sancti Stephani de pecunia que in singulis canonicis dicte capelle solvi consueuit pro anniuersariis tantum percipiebat et habebat quantum unus de canonicis dicte capelle et uidit pluries (Art. 38 à 41.) solui de dicta pecunia dicto canonico sancti Stephani, ut dictum est, per Johannem, dictum Flurot, et etiam per Perellum de Marreyo, quondam cellerarios dicte capelle, in choro eiusdem loci in presentia decani et canonicorum multorum ipsius capelle ac etiam capellanorum et clericorum eiusdem hora magne misse et hora uesperarum. Interrogatus quot uicibus ita vidit, dixit quod pluribus et plus quam quadraginta uicibus ita uidit tempore abbatis et decanorum predictorum dicens quod contenta in dicto articulo possent probari quasi per omnes qui consueuerunt frequentare chorum dicte capelle. Item requisitus super tricesimo octauo articulo qui sic incipit. Item quod a tempore dicte compositionis et cetera, dixit quod ita uidit per tempus contentum in predicto tricesimo septimo articulo pluries et ante etiam quod dicti abbas et conuentus seruierunt in dicta capella per unum de canonicis suis idoneum et fidelem, sicut unus de canonicis dicte capelle. Item requisitus super tricesimo nono articulo qui sic incipit. Item quod abbas et conventus seu ecclesia sancti Stephani et cetera, dixit quod dicitur quod perceperunt unam prebendam de bonis dicte capelle in communi bursa capituli eiusdem nec aliud scit. Item requisitus super quadragesimo articulo qui sic incipit. Item quod de predictis fuit et est publica vox et cetera, dixit quod dicitur communiter quod ecclesia sancti Stephani consueuit percipere unam prebendam in dicta capella et quod eam perceperunt abbas et conuentus predicti per plura tempora et quod seruiebant in dicta capella per unum de canonicis suis ut dictum est qui de pecunia que solui consueuit canonicis dicte capelle et anniuersariis tantum percipiebat nomine dictorum abbatis et conuentus quantum unus ex canonicis dicte capelle et ita dicitur in capella predicta et in dicto monasterio sancti Stephani. Item requisitus super quadragesimo primo articulo qui sic incipit. Item intendit probare (Art. 42 à 51, 60.) quod abbate et conuentu predictis percipientibus et cetera, dixit quod bene sunt decem anni elapsi quod ita audiuit dici a quibusdam canonicis dicte capelle et credit ipse qui loquitur quod diuisio huiusmodi facta fuit dictis abbate et conuentu percipientibus unam prebendam in dicta capella et similiter nuper audiuit dici quod a duobus annis citra diuiserunt dictas prebendas. Item requisitus super quadragesimo secundo, tertio, quarto, quinto, sexto, septimo, octauo et nono articulis, dixit se nihil scire. Item requisitus super quinquagesimo articulo qui sic incipit. Item intendit probare dictus procurator quod dicta capella ducis et cetera, dixit se nihil scire. Item requisitus super quinquagesimo primo articulo qui sic incipit. Item quod specialiter fuit et cetera, dixit se nihil scire, nisi quod dicitur quod dictus decanus habet curam animarum ducis et ducisse et credit quod ita contineatur in dicta compositione. Item requisitus super sexagesimo articulo qui sic incipit. Item intendit probare dictus procurator quod domus, terre, vinee et cetera, dixit quod a triginta annis citra audiuit dici pluries et etiam nunc dicitur communiter apud Diuionem quod domus, terre, vinee et possessiones, site in parochiis et intra fines parochiatuum, ecclesiarum beati Michaelis, beati Nicolai, beati Petri, beate Marie, diuionensis que ecclesie noscuntur pertinere ad abbatem et conuentum et ecclesiam sancti Stephani consueuerunt esse censuales dicte ecclesie abbati et conuentui sancti Stephani ab antiquo nec scit utrum sit aliqua exemptio specialis super hoc nec quod locus in quo dicta capella constitit sit vel consueuit esse censualis alicui persone vel ecclesie predicte sed bene credit quod domus laicorum commorantium in castro diuionense quod castrum dicitur esse in parochia et intra parochiatum ecclesie sancti Medardi diuionensis consueuerunt esse censuales ecclesie, abbati et conuentui sancti Stephani predicti. Item requisitus super sexagesimo (Art. 61 à 63.) primo articulo qui sic incipit. Item quod predicta ecclesia sancti Stephani est et ab antiquo fuit et cetera, dixit quod nescit utrum sit parochialis, sed in ea sunt fontes baptismales in quibus pueri nati in dicto castro diuionense consueuerunt baptisari et fuerunt a viginti vel triginta annis citra prout dicit et vidit ipse qui loquitur. Item requisitus super sexagesimo secundo articulo qui sic incipit. Item quod terre, vinee et possessiones, site intra parochias et cetera, dixit quod nescit limites parochiarum predictarum sed a triginta annis citra pluries audiuit dici communiter et adhuc dicitur apud Diuionem quod dicti abbas et conuentus consueuerunt percipere et habere decimas ex terris, vineis et possessionibus sitis in finagio Diuionis in territorio de Crusilles, des Basoys, de Poussot et in quibusdam aliis locis, et vidit aliquos homines de quorum nominibus non recolit qui habebant vineas in locis predictis seu alteri eorum qui soluebant et conueniebant cum Laurentio, clerico, Johanne, eius filio, et domino Johanne, dicto teste presbytero receptoribus seu collectionibus decimarum dictorum abbatis et conuentus super decimis quas debebant dictis abbati et conuentui ratione vinearum suarum, dicens ipse qui loquitur quod ipse credit quod terre, vinee et possessiones predicte sunt de consuetudine antiquissima et approbata et consueuerunt esse decimales monasterio, abbati et conuentui sancti Stephani quia ita dicitur communiter apud Diuionem. Item requisitus super sexagesimo tercio articulo qui sic incipit. Item quod abbas et conuentus dicti monasterii perceperunt, dixit quod credit dictum articulum verum esse, quia a triginta annis citra ita audiuit dici a pluribus et ita dicitur communiter apud Diuionem, dicens tamen quod nihil scit de limitibus dictarum parochiarum sed a dicto tempore citra ipse qui loquitur pluries soluit censum, et soluere consueuit mandato dictorum abbatis et conuentus de quibusdam domibus (Art. 64 à 67.) quas habet in parochiatu sancti Michaelis et vidit per pluries annos quod mandatum dictorum abbatis et conuentus exigebat et leuabat et exigere et leuare communiter consueuerat census intra parochias de Diuione que noscuntur pertinere ad ipsos abbatem et conuentum videlicet intra parochias beate Marie, beati Nicolai, beati Michaelis, beati Medardi et beati Petri de Diuione. Item requisitus super sexagesimo quarto articulo qui sic incipit. Item quod perceperunt ab antiquo et cetera, dixit quod ab antiquo perceperunt et percipere et recipi fecerunt prout firmiter credit ex dictis terris et vineis, sitis intra parochias proximo nominatas seu ex fructibus unde prouenientibus decimas tanquam spectantes ad ipsos et ita dicitur communiter apud Diuionem quod abbas dicti monasterii sancti Stephani est curatus dictarum parochiarum et ratione cure earumdem percipere consueuit ipse abbas una cum conuentu dicti monasterii decimas in locis predictis. Item requisitus super sexagesimo quinto articulo qui sic incipit. Item quod abbas et conuentus predicti fuerunt per dicta tempora et cetera, dixit quod semper ita audiuit dici et ita firmiter credit dicens tantum quod non credit quod fuerint in dicta possessione quantum ad illos de capella. Item requisitus super sexagesimo sexto articulo qui sic incipit. Item quod licet dicta compositio per sedem apostolicam, dixit quod bene sunt decem anni elapsi vel circa quod ipse audiuit contenta in dicto articulo proponi prout sibi videtur ex parte dictorum abbatis et conuentus contra dictos decanum et capitulum coram dicto domino duce et eius commissariis et credit quod dicti decanus et capitulum generaliter recusant soluere censum ecclesie, abbati et conuentui monasterii sancti Stephani prout in ipso articulo continetur. Item requisitus super sexagesimo septimo articulo qui sic incipit. Item quod dicti decanus et capitulum et canonici se opponunt et cetera, dixit se nihil (Art. 68, 69, 76 à 79.) scire, nisi quod bene sunt septem anni elapsi et amplius quod audiuit dici in dicta capella et similiter in dicto monasterio sancti Stephani et extra quod decanus dicte capelle que nunc est, se opponit et impediuit et impedit quominus de vineis suis patrimonialibus et aliis vineis quas acquisiuit in dictarum parochiarum territoriis et quas non possidet ratione dicte capelle decimas soluantur eisdem abbati et conuentui. Interrogatus a quibus ita audiuit dici, dixit quod a pluribus de nominibus quorum non recolit. Item requisitus super sexagesimo octauo articulo qui sic incipit. Item quod de illis vineis quas dicta capella et cetera, dixit quod a decem annis citra ita audiuit dici pluries in locis predictis a multis de quorum nominibus non recolit. Item requisitus super sexagesimo nono articulo qui sic incipit. Item quod de predictis fuit et est publica vox et cetera, dixit quod publica vox et fama fuit et est apud Diuionem, de hiis que dixit et deposuit super sexagesimo, sexagesimo primo, secundo, tertio, quarto, quinto, sexto, septimo et octauo articulis predictis et specialiter in dicta capella et in dicto monasterio, nec aliud scit. Item requisitus super septuagesimo sexto articulo qui sic incipit. Item quod predicti decanus et capitulum subtraxerunt et cetera, dixit se nihil scire, nisi quod dicitur in dicta capella et alibi quod decanus et canonici predicte capelle recusauerunt et adhuc recusant generaliter soluere censum et decimas predictas eisdem abbati et conuentui et ita etiam audiuit dici in dicta capella a quibusdam canonicis dicte capelle et alibi a decem annis citra, dicens quod de eorum nominibus non recolit ad presens sed nescit utrum contra dictam compositionem veniendo ita recusauerunt. Interrogatus de tempore, dixit quod bene sunt octo anni elapsi quod ita audiuit dici nec recolit de die mense, nec septimana. Item requisitus super septuagesimo septimo, octauo et nono articulis, dixit se nihil scire. Item requisitus (Art. 80 à 93.) super octogesimo, octogesimo primo, secundo, tertio, quarto, quinto, sexto et nono articulis, dixit se nihil scire. Item requisitus super nonogesimo, nonogesimo primo, secundo et tertio articulis, dixit se nihil scire, nisi quod a septem annis citra aliquocies audiuit dici a magistro Lamberto nunc decano dicte capelle et a magistro Johanne, dicto Escharny, canonico eiusdem capelle, quod nolebant jurare dictam compositionem et quod nunquam jurarent super ipsa compositione et a quibusdam aliis canonicis dicte capelle. (Art. 1 à 4.) Item requisitus super primo articulo libelli attemptatorum qui articulus sic incipit. In primis intendit probare dictus procurator quod abbas et conuentus et ecclesia sancti Stephani tenuerunt et habuerunt et cetera, dixit quod a viginti quinque annis proximo preteritis usque ad tres annos nuper lapsos ita vidit pluries et plures annos in dicta capella et quando fuit in eadem dum fieret inibi diuinum officium et vidit quod canonicus quem ibi tenuerunt aliquocies celebrabat magnam missam in dicta capella ad magnum altare eiusdem et faciebat diuinum officium et seruiebat in dicta capella, sicut unus ex canonicis dicte capelle. Item requisitus super secundo articulo qui sic incipit. Item quod dictus canonicus quem ibidem habuerunt et cetera, dixit se nihil scire, immo vidit pluries quod sedebat in alia sede. Item interrogatus super tercio articulo qui sic incipit. Item quod abbas et conuentus predicti et ecclesia sancti Stephani et cetera, dixit illud idem quod supra deposuit, super tricesimo quinto articulo prelibato. Item requisitus super quarto articulo qui sic incipit. Item quod abbas et conuentus predicti habuerunt et cetera, dixit quod bene sunt viginti anni elapsi et amplius et etiam ab eodem tempore citra quod ipse audiuit dici pluries et etiam adhuc dicitur quod dicti abbas et conuentus habuerunt et perceperunt et panem et vinum in dicta capella sicut unus ex canonicis (Art. 5 à 9.) dicte capelle de distributionibus vero cothidianis illud idem deposuit et dixit super eodem articulo, quod de pecunia quod solui consueuit per anniversariis, supradixit et deposuit super tricesimo septimo articulo predicto, in omnibus et per omnia et eamdem cum scientie reddidit super huiusmodi distributionibus qualem reddidit super pecunia que solui consueuit pro anniuersariis prout in dicto xxxln articulo continetur. Item requisitus super quinto articulo qui sic incipit. Item quod abbas et conuentus predicti possidebant, dixit quod tempore dicte appellationis que emissa fuit bene sunt septem anni elapsi vel circa prout videtur ipsi qui loquitur qui vidit quod frater Odo, dictus Verroquier, canonicus sancti Stephani, seruiebat et postea etiam servivit in dicta capella, sicut unus ex canonicis dicte capelle et percipiebat distributiones cothidianas in dicta capella, sicut unus ex canonicis eiusdem capelle, et credit quod tunc dicti abbas et conuentus percipiebant panem et vinum et distributiones cothidianas, sicut supradixit super dicto xxxln articulo, [...]